वाग्मती क्लबलाई हराउँदै पाँचथर क्लब फाइनलमा
आयोजक पाँचथर क्लब पाँचथर गोल्डकप फुटबल प्रतियोगिताको फाइनलमा पुगेको छ । फिदिममा जारी चौथो वाइवाइ पाँचथर गोल्डकपअन्तर्गत बुधबारको खेलमा बाग्मती युवा क्लवलाई हराउँदै आयोजकले फाइनलमा स्थान पक्का गरेको हो । आयोजकसँग बाग्मती १-० ले पराजित भयो । 
पाँचथर — आयोजक पाँचथर क्लब पाँचथर गोल्डकप फुटबल प्रतियोगिताको फाइनलमा पुगेको छ । फिदिममा जारी चौथो वाइवाइ पाँचथर गोल्डकपअन्तर्गत बुधबारको खेलमा बाग्मती युवा क्लवलाई हराउँदै आयोजकले फाइनलमा स्थान पक्का गरेको हो । आयोजकसँग बाग्मती १-० ले पराजित भयो । दुवै टिमले ४५ मिनेटसम्म गोलरहित बराबरी खेलेका थिए । मध्यान्तर पूर्व थपिएको समय (इन्जुरी टाइम) मा आयोजकका लागि रोशन आङदेम्बेले गोल गरेका थिए । बुधबारको खेलमा आयोजकका गोल रक्षक मिराक खजुम म्यान अफ दि म्याच घोषित भए । बुधबारको खेलमा सुट आउट हिरोको उपाधिबाट नबिन तुम्रोक र फ्यान अफ दि म्याचका रुपमा लाखे ग्रुप पाँचथर पुरस्कृत भयो । बिहीबार त्रिभुवन आर्मी क्लव काठमाडौँ र झापा-११ बीच अन्तिम सेमिफाइनल खेल हुने छ । नेपाल र भारतका ८ टिम सहभागी प्रतियोगितामा विजेताले ५ लाख ५ हजार र उपविजेताले २ लाख ५५ हजार रुपैयाँ पुरस्कार प्राप्त गर्ने छन् । फागुन १२ देखि जारी प्रतियोगिता १९ गते सकिने छ । 